b'\n_START_ARTICLE_\nIzpoved \xc5\xbeene\n_START_SECTION_\nZgodba\n_START_PARAGRAPH_\nRoman je avtobiografski, pripovedovalka je glavna junakinja Anica. Anica je bila v mladostnih letih \xc5\xa1ibka in nerazvita deklica, ki je zmeraj \xc5\xbeivela v senci svoje lepe, priljubljene starej\xc5\xa1e sestre Nade in ob bolehnem bratu Ivanu, ki ga je imela neizmerno rada. Pove nam o prvem poljubu z Andrejem in o strahu, da bi zaradi tega zanosila, ter o pravi ljubezni z Maksom, ki jo prepre\xc4\x8di vojna. Po vojni se Anica zaposli v mestu. Tu spozna nove ljudi, med njimi Milo\xc5\xa1a, ki jo ljubi, in Toma\xc5\xbea, vsiljivega, priliznjenega fanta, s katerim se poro\xc4\x8di zaradi njegove gro\xc5\xbenje s samomorom. Kasneje se lo\xc4\x8di in ostane sama s \xc5\xa1tirimi otroki.'